**አማኑኤል ይቅር**  
   
 *አማኑኤል ይቅርባይ ነው ፍቅር  
 ምህረት ከቦት በሰማያት ሚኖር  
 እያመመው ኣባቱን እየጠራ  
 አይቻለሁ ለሚገድሉት ሲራራ*አይምረኝም አትበሉ ጨካኝ ንጉስ አይደለም  
ደሙ ብቻ ያንጻናል ከሃጢያታችን ዘላለም  
እንደሞላ ጅረት ፈሶ ምድራችንን አጥልቅልቋል  
የርሱ ምህረት ሃይል ሆኖት ስንቱ ከሞት አፈትልኳል  
   
 *አዝ፤ መዳህኒአለም ይቅር ባይ ነው ፍቅር  
 ምህረት ከቦት በሰማያት ሚኖር  
 እያመመው አባቱን እየጠራ  
 አይቻለሁ ለሚገድሉት ሲራራ*   
የጨለመው እየነጋ የተሻለ ቀን ይመጣል  
በፍቅሩ ጦር ሳይወጋ ማን ከሞት ፊት ሮጦ ያመልጣል  
ያን ክፉ ቀን በድል አልፈን እንደ ዋርካ የሰፋ ነው  
ነውርን ሁሉ በሚከድን በሞተልን በኢየሱስ ነው  
   
 *አዝ፤ ጌታ ኢየሱስ ይቅር ባይ ነው ፍቅር  
 ምህረት ከቦት በሰማያት ሚኖር  
 እያመመው ኣባቱን እየጠራ  
 አይቻለሁ ለሚገድሉት ሲራራ*የርሱን ፍቅር የሚያሸንፍ አንዳች ኃጢአት የለምና  
ወደ ጌታ ለመመለስ አንዳች እንኳን እንዳትፈራ  
ሀገራችን በሰማይ ነው ሚወድቅ የለም የሚረሳ  
ሰማያትን እንወርሳለን በበጉ ደም የተነሳ  
   
 

*አዝ፤ መድሃኒዓለም ይቅርባይ ነው ፍቅር  
 ምህረት ከቦት በሰማያት ሚኖር  
 እያመመው ኣባቱን እየጠራ  
 አይቻለሁ ለሚገድሉት ሲራራ*   
ወዳጅ አለን አንድ ብቻ በሰማይም በምድር  
ስሙ ኢየሱስ የተባለ ሰውን ሁሉ የሚያፈቅር  
ከመቃብር በላይ ሆኖ ፍቅሩ አለምን አስገረመ  
ይህን ሁሉ ጎስቋላ ሰው በትከሻው ተሸከመ

*አዝ፤ አማኑኤል ይቅርባ ይነው ፍቅር  
 ምህረት ከቦት በሰማያት ሚኖር  
 እያመመው ኣባቱን እየጠራ  
 አይቻለሁ ለሚገድሉት ሲራራ*

*><><><><><><><><><><><><><><><><><><><><><>*

*<><> ዘማሪ ዕዝራ <><>*